**LIETUVOS RESPUBLIKOS**

**PAŠARŲ ĮSTATYMO 3, 4, 8 STRAIPSNIŲ PAKEITIMO**

**Į S T A T Y M A S**

2000 m. liepos 11 d. Nr. VIII-1832

Vilnius

(Žin., 2000, Nr. [34-952](https://www.e-tar.lt/portal/lt/legalAct/TAR.5B55C0654B4A))

**1 straipsnis. 3 straipsnio 23 dalies pakeitimas**

3 straipsnio 23 dalyje vietoj žodžių „Valstybinės veterinarijos tarnybos“ įrašyti žodžius „Valstybinės maisto ir veterinarijos tarnybos“ ir šią dalį išdėstyti taip:

„23. **Veterinarijos sertifikatas** – Valstybinės maisto ir veterinarijos tarnybos išduodamas oficialus dokumentas, liudijantis apie gyvūnų užkrečiamųjų ligų paplitimą (ar nebuvimą) pašarus eksportuojančioje šalyje ar atitinkamoje jos teritorijoje.“

**2 straipsnis. 4 straipsnio 4 dalies pakeitimas**

4 straipsnio 4 dalyje vietoj žodžių „Valstybine veterinarijos tarnyba“ įrašyti žodžius „Valstybine maisto ir veterinarijos tarnyba“ ir šią dalį išdėstyti taip:

„4. Žemės ūkio ministerija kartu su Valstybine maisto ir veterinarijos tarnyba nustato:

1) privalomuosius pašarų saugos ir ženklinimo reikalavimus;

2) privalomuosius pašarų kokybės deklaravimo reikalavimus;

3) patalpų veterinarijos ir higienos būklės reikalavimus;

4) draudžiamų naudoti medžiagų, pašarinių žaliavų ir pašarų priedų sąrašą;

5) kenksmingų (nepageidautinų) medžiagų, produktų, augalinių priemaišų ir pašarų priedų didžiausias leistinas normas gaminamuose pašaruose;

6) pašarų priedų gamybos, vartojimo, prekybos jais tvarką.“

**3 straipsnis. 8 straipsnio 2 dalies pakeitimas**

8 straipsnio 2 dalyje vietoj žodžių „Valstybinė veterinarijos tarnyba“ įrašyti žodžius „Valstybinė maisto ir veterinarijos tarnyba“ ir šią dalį išdėstyti taip:

„2. Valstybinė maisto ir veterinarijos tarnyba turi teisę uždrausti įvežti į Lietuvos Respubliką pašarus, jei jie neatitinka pašarams taikomų privalomųjų reikalavimų.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS